Държавен вестник, бр. 72, 2015 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  72
2.3.1. Лекарят без специалност по ПВЕХ 
подпомага лечебно-диагностичния процес в 
съотвентната клинична база. Под ръковод­
ството на ръководителя на структурата лека­
рят без специалност участва в диагностиката 
и лечението на пациентите. При наличие на 
придобита друга специалност – анестезиология 
и интензивно лечение, педиатрия, вътрешни бо­
лести, лицево-челюстна хирургия, физикална и 
рехабилитационна медицина, лекарят извършва 
дейността си съгласно медицинските стандрати 
по съответната специалност, в комплексната 
диагностика и лечение на болните в лечебното 
заведение.
2.3.2. Специалистите с хирургична насоченост 
могат да извършват определени реконструктивни 
и естетични оперативни корекции от областта на 
ПВЕХ и самостоятелно (в други лечебни заведе­
ния и без наличието на специалист по ПВЕХ), 
но само в рамките на предмета (анатомичната 
област) на специалността си. 
2.4. Изисквания за осъществяване на висо­
коспециализирани дейности:
В областта на ПВЕХ високоспециализираните 
дейности, които изискват допълнителна квали­
фикация по реда на продължаващото обучение, 
включват:
2.4.1. Оперативно лечение чрез реконструк­
тивна микрохирургия – необходимо е: наличие 
на обучен специалист/и с придобита квалифика­
ция по микрохирургия (сертификат за успешно 
завършен курс в рамките на Европейския съюз), 
операционен микроскоп и микрохирургичен 
инструментариум, структура по анестезиология 
и интензивно лечение.
2.4.2. Лечение на тежки (обширни) изгаря­
ния – лечението е комплексно – хирургично и 
интензивно. Необходимо е наличие на специа­
листи по ПВЕХ; специалисти по анестезиология 
и интензивно лечение; отделение/клиника по 
анестезиология и интензивно лечение с трето 
ниво на компетентност, оборудвана допълни­
телно със специфични боксове, флуидни легла 
и хирургичен инструментариум. Структурите, в 
които се извършва дейност за лечение на изга­
ряния, са в рамките на многопрофилна болница 
за активно лечение, разполагат с възможност за 
осъществяване на интердисциплинарни консул­
тации и при необходимост участие на лекари 
с друга специалност в комплексното лечение 
на пациентите. 
2.4.3. Хирургично лечение с ендоскопски 
методи – необходимо е наличие на ендоскопска 
техника, специлиазирана за оперативни проце­
дури в областта на ПВЕХ. 
2.4.4. Хирургично лечение с използване на 
краниофациални и ортогнатични методи – не­
обходимо е да се осигури: тясно сътрудничество 
със специалисти по педиатрия и педиатрични 
специалности, неврохирургия, лицево-челюстна 
хирургия, ортодонтия и зъботехническа лабора­
тория, специалисти по очни болести с квалифи­
кация за извършване на ортоптично изследване, 
специалисти по ушни, носни и гърлени болести. 
2.4.5. Операциите се извършват при наличие 
на възможности за интензивно лечение – отделе­
ние/клиника по интензивно лечение с най-малко 
второ ниво на компетентност.
2.5. Изисквания към медицинските специа­
листи, осъществяващи здравни грижи:
2.5.1. Специалистите по здравни грижи (ме­
дицинските сестри) извършват общомедицински 
и специфични дейности съобразно спецификата 
на клиниката/отделението, в което работят, като 
подпомагат дейността на лекаря и извършват 
назначените от него манипулации самостоя­
телно или под негов контрол, съобразно своята 
компетентност. 
2.5.2. Медицинската сестра в клиниката/отде­
лението ежедневно наблюдава общото състояние 
на болния, следи основни параметри в пред- и 
следоперативния период (пулсова честота, тем­
пература, честота на дишането, диуреза, обем и 
вид на изтичащите течности през дренажи, сонда, 
катетри), регистрира резултатите и уведомява 
лекуващия/дежурния лекар. 
2.5.3. Специалистите по здравни грижи могат 
да получат специфична подготовка и обучение 
чрез курсове за здравни грижи в специалността 
ПВЕХ за по-високо качество на осъщестяваните 
от тях дейности.
2.5.4. Препоръчително е съотношение 1:2 меж­
ду лекари и медицински сестри в отделението/
клиниката по ПВЕХ.
2.6. Изисквания към други лица, осъществя­
ващи професионална дейност, имаща отношение 
към специалността „ПВЕХ“ – друг персонал, 
който изпълнява дейности, свързани с хигиенно-
санитарното обслужване, и технически задачи, 
възложени от медицинска сестра или лекар. 
2.6.1. В ежедневната си дейност тези лица 
поддържат чистота в отделението/клиниката, 
извършват помощна, включително куриер­
ска дейност и други задачи, като са на пряко 
подчинение на старшата (дежурната) сестра и 
лекуващия (дежурния) лекар и го подпомагат 
в грижата за пациентите. Тези лица получават 
обучение за работа в операционна зала, както 
и за съответно на позицията им участие в гри­
жите за болния.
3. Изисквания към лечебните заведения за 
осъществяване на дейността по специалността 
„ПВЕХ“
А. Лечебни заведения за извънболнична помощ
3.1. В амбулаториите за първична извън­
болнична медицинска помощ не се извършва 
специализирана хирургична лечебна дейност 
по ПВЕХ.
3.2. В амбулаториите за специализирана из­
вънболнична медицинска помощ (индивидуална 
практика за специализирана медицинска помощ, 
групова практика за специализирана медицинска 
помощ, медицински център, медико-дентален 
център, диагностично-консултативен център) се 
извършва специализирана медицинска дейност 
по ПВЕХ, като медицинският център, медико-
денталният център и диагностично-консултатив­
ният център могат да бъдат без легла или с до 
10 легла за лечение и наблюдение до 48 часа. 
Спазват се следните изисквания:
3.2.1. Изисквания към структурата за осъ­
ществяване на дейността: